Turisme exposa els treballs del XXX Concurs de Fotografia Turística ‘Ciutat de Sagunt’
15 d’octubre 2019

![](/media/g1cpxqx3/69_c_cartel-exposiciones-a-cultura.jpg)  
  
Els treballs del XXX Concurs de Fotografia Turística Ciutat de Sagunt romandran exposats a la Casa Municipal de Cultura del Port de Sagunt del 16 d'octubre al 3 de novembre. La inauguració d'esta mostra, que organitza la delegació de Turisme de l'Ajuntament de Sagunt, tindrà lloc dimecres 16 d'octubre a les 19 hores. Posteriorment, del 7 al 22 de novembre l'exposició es traslladarà a la Casa de Cultura Capellà Pallarés de Sagunt.

  

L'Ajuntament de Sagunt realitza des de fa tres dècades una convocatòria pública anual d'este certamen que ja compta amb una arrelada tradició en el municipi i que, cada vegada, és més conegut fora de la localitat. Entre els seus objectius, a més de plasmar els atractius turístics de la ciutat, tals com els monuments, les festes, els racons més tradicionals i l'arqueologia industrial, l'Ajuntament de Sagunt busca disposar de material gràfic per a la seua posterior utilització en campanyes de promoció turística en fires, edició de material turístic i el seu ús per a poder il·lustrar els articles i reportatges publicats en revistes i premsa especialitzada.

  

El premi a la millor col·lecció valorat en 800 euros, davall el títol “Carrers de Sagunt” ha sigut per a Julián Negredo Sánchez del Port de Sagunt; el segon premi, de 475 euros, per a la segona millor col·lecció ha recaigut en Paco Quiles Tudón també del Port de Sagunt; mentre que Alberto Navarro Cantavella, de Borriana, ha obtingut el tercer premi dotat amb 250 euros. A més, el jurat del concurs ha concedit tres accèssits de 75 euros cadascun a les tres millors fotografies individuals, els autors de les quals són José Asensio Villaescusa, José María Martín Hernández i Juan Vicente Granados López.

  

El jurat va estar compost per la regidora de Turisme, Natalia Antonino, per Pepa Ferri Gómez (Bodagas Ferri), Elena Roca Segui (Jelen Foto Estudi), Roberto Martínez Folch (Roberto Martínez Fotografía) i per Andrea Díaz Cifre (presidenta del Grup Fotogràfic d’Almenara).

​  

![](/media/iztosskw/69_c_fototuristica_01.jpg) 

_La regidora de Turisme, Natalia Antonino (segona de l'esquerra), amb la resta de membres del jurat en la presentació de les fotografies guanyadores​_

*   [](http://www.facebook.com/sharer.php?u=https://aytosagunto.es/va/actualitat/turisme-exposa-els-treballs-del-xxx-concurs-de-fotografia-turistica-ciutat-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/turisme-exposa-els-treballs-del-xxx-concurs-de-fotografia-turistica-ciutat-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/turisme-exposa-els-treballs-del-xxx-concurs-de-fotografia-turistica-ciutat-de-sagunt/ "Linked In")
*   [](mailto:?body=https://aytosagunto.es/va/actualitat/turisme-exposa-els-treballs-del-xxx-concurs-de-fotografia-turistica-ciutat-de-sagunt/)